Karksi 28. oktoober 2020 nr

**Mõisaküla Linnavolikogu 25.10.2012 määruse nr 2 „Müügipileti hinna kehtestamine“ kehtetuks tunnistamine**

Määrus tunnistatakse kehtetuks haldusmenetluse seaduse § 93 lõike 1 alusel.

**§ 1. Määruse kehtetuks tunnistamine**

Tunnistada kehtetuks Mõisaküla Linnavolikogu 25.10.2012 määruse nr 2 „Müügipileti hinna kehtestamine“.

**§ 2. Määruse rakendamine**

Määrus jõustub kolmandal päeval pärast selle avaldamist Riigi Teatajas.

Arvo Maling

volikogu esimees

**Seletuskiri: eelnõu „Mõisaküla Linnavolikogu 25.10.2012 määruse nr 2 „Müügipileti hinna kehtestamine“ kehtetuks tunnistamine**

Määrusega tunnistatakse kehtetuks Mõisaküla Linnavolikogu 25.10.2012 määrus nr 2 „Müügipileti hinna kehtestamine“.

Määruse andmise aluseks olev volitusnorm - kaubandustegevuse seaduse § 18 lg 5 - on tunnistatud kehtetuks 22.02.2019 isikuandmete kaitse seaduse rakendamise seadusega, jõustumine 15.03.2019.

Nimetatud seadusega on tunnistatud kehtetuks kaubandustegevuse seaduse **§ 18 lõige 5, mille kohaselt kehtestab müügipileti hinna valla- või linna volikogu.** Põhjenduseks toodi, ettegu on dubleeriva normiga, sest sama küsimust reguleerib ka kohaliku omavalitsuse korralduse seadus ning seega võimaldab paindlikkust müügipileti hinna reguleerimisel.

Kaubandustegevuse seaduse §id 17 ja 18 sätestavad, et vallavalitsuse omandis või valduses olevas avalikus kohas tänavakaubanduse lubamiseks väljastab müügipileti kohalik omavalitsus.

Samas annab seadus volitusnormi kohaliku omavalitsuse üksusele lisaks võimaluse seaduses sätestatule kehtestada ka vajadusel eraldiseisvana tänava- või turukaubanduse kord.

Samas kohaliku omavalitsuse korralduse seaduse § 30 lõike 3 annab vallavalitsusele õiguse kehtestada oma korraldusega valla asutuse poolt osutatavate teenuste hinnad.

Mõisaküla linnas korraldatakse tänavakaubandust – aluseks 05.12.2012 korraldus nr 214 „Tänavakaubanduse müügikoha kohta“, mille alusel on lubatud tänavakaubanduse müügikohana kasutada Jaan Sihveri tänav 6 ja Jaan Sihveri tänav 8 asuvate ehitiste vahelist maaala.

Käesolevalt siis tegemist Kesk tänavaga.

Korralduse alusel on müügikoha valdajaks ja kaubanduse korraldajaks endine Mõisaküla Linnavalitsus, kes juhindub müügikohas tänavakaubanduse korraldamisel kaubandustegevuse seadusest, määrab kindlaks iga kaupleja müügikoha ja väljastab müügipileti, võttes aluseks Mõisaküla Linnavolikogu poolt kehtestatud hinnad.

Eelnõu esitaja: Mulgi Vallavalitsus